Hülsbarg

Hülsbarg () is en Dörp un Oortschop in de Gemeen Oosterholt-Scharmbeek in’n Landkreis Oosterholt, Neddersassen.

Bi Hülsbarg höört von öllers ok de lüttje Oort Isehorn mit to.

 Geografie 

In’n Noorden von’n Oort doot de Ohlenster Seen liggen. Annerthalv Kilometer in’n Westen flütt de Drept an Hülsbarg langs. De Giehler Beek, ut den later de Hamm warrt, hett sien Born in’n Süden von Hülsbarg un flütt dicht bi dat Dörp langs.

De Naveröörd sünd Büttel in Ohlenst in’n Noorden, Vörwohl un Olenbüttel in’n Noordoosten, Ströh in’n Oosten, Freißenbüttel un Sandhusen in’n Süüdoosten, Westerbeek, Bargten un Buschhusen in’n Süden, de Lange Heid in’n Süüdwesten un Garlst in’n Westen.

 Historie 

De Oort kummt 1238 toeerst in de Oorkunnen vör.

In de Franzosentied von 1810 bet 1814 hett de Oort to de Mairie Scharmbeek in’n Kanton Oosterholt höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1850 to dat Gericht Hu’e un denn to dat Amt Oosterholt tohöört. Na 1885 weer dat in’n Kreis Oosterholt. 1932 is dat Deel von’n ne’en gröttern Landkreis Oosterholt worrn.

En Deel von Hülsbarg is al 1936 dör Erlass von’n Oberpräsident von de Provinz Hannover tohoop mit Buschhusen, Lintel un Westerbeek Deel von de Gemeen Oosterholt-Scharmbeek worrn. De Rest von’n Oort is an’n 1. März 1974 Deel von de Gemeen Oosterholt-Scharmbeek worrn un billt sietdem en Oortschop mit egen Oortsvörsteiher binnen de Gemeen.Hauptsatzung von de Stadt Oosterholt-Scharmbeek, § 8

 Inwahnertall 

 Religion 

Hülsbarg is evangeelsch-luthersch präägt un höört to dat Kaspel von de Willehadi-Kark in Scharmbeek.

För de Kathoolschen is de Hillige-Familie-Kark in Oosterholt-Scharmbeek tostännig.

De 5.600 m² grote Karkhoff Hülsbarg is utgangs de Johren 1920 anleggt worrn un to Anfang von de Johren 1930 sünd dor de eersten Lüüd begraven worrn.

 Wapen 

Dat Wapen von Hülsbarg wiest över en grönen Schildfoot — mit blaue Wellenlien dor op — op blauen Grund en brunen Barg un dor över twee gröne Bläder un rode Frücht von en Hülsbusch.

Dat Wapen is en sprechendes Wapen (Hüls + Barg), dat för den Naam von’n Oort steiht.

 Oortsvörsteihers 

 opstunns: Klaus Sass

 Kultur 

Op’n Karkhoff steiht ok en Denkmaal för de Fullenen ut de twee Weltkrieg’.

 Weertschop un Infrastruktur 

Hülsbarg hett en egene freewillige Füürwehr, de 1940 grünnt worrn is.

 Verkehr 

Dör Hülsbarg löppt de Kreisstraat 46, de in’n Westen na Garlst an de Landsstraat 135 (fröhere Bundsstraat 6) ran geiht un in’n Süden na Oosterholt-Scharmbeek un an de B 74 ran. Na Noorden geiht von de K 46 de K 16 af, de na Büttel un Ohlenst löppt.

De nächste Autobahn is de Autobahn 27 (Afsnidd Bremen–Bremerhoben). De Opfohrt 14 Swonewebel liggt so 13 Kilometer in’n Süüdwesten von Hülsbarg.

De nächste Bahnhoff is so bi söven Kilometer wied weg in’n Oosten de Bahnhoff Olenbüttel an de Bahnlien Bremen–Bremerhoben.

 Scholen 

Dat Schoolgebüüd von de Volksschool in Hülsbarg is 1913 boot worrn. 1990 hett de School denn dichtmaakt. Vondaag is dor dat Dörpgemeenschopshuus in ünnerbröcht.

 Literatur 

 Klaus-Peter Schulz: Chronik Hülseberg. Saade, [1988]

 Footnoten 

 Weblenken 

 private Websteed över dat Dörp (hoochdüütsch)

Kategorie:Oort
Kategorie:Landkreis Oosterholt